
76.   AAKGANG 


MORMONERNE. 

Følgende  Artikel  var  publiseret  i  Vendsyssel  Tidende  den 
25.  Juli  1927.  Artiklen  er  skreven  af  Hr.  Viggo  Eberlin, 
New  York,  og  vi  skylder  Forfatteren  Tak,  fordi  han  saa 
uforbeholdent  træder  offentlig  frem  og  siger  Sandheden  om 
vort  Kirkesamfund  og  Folk  som  et  Hele  og  dermed  paa 
en  klar  og  tydelig  Maade  slaar  alle  de  Usandheder  til  Jor- 
den, som  fra  Tid  til  anden  fremkommer  imod  os,  fra  disse, 
der  skulde  forkynde  Sandheden  samt  Fred  og  Kærlighed 
blandt  Menneskene. 

Hr.  Redaktør! 

Med  uhyre  Interesse  har  jeg  fulgt  Pastor  Granilds  Ar- 
tikler om  Kirkesamfundene  i  Hjørring.  Jeg  har  sjældent 
læst  noget  saa  upartisk  og  historisk  korrekt  som  disse  Ar- 
tikler. Selv  i  Artiklen  om  Pastor  Russell  var  han  uhildet 
og  upartisk  nok  til  ikke  at  omtale  de  løgnagtige  Beskyld- 
ninger imod  Pastor  Russells  Privatliv,  som  en  dansk  Præst 
sidste  Aar  oversatte  fra  engelsk  —  uden  at  omtale,  at  For- 

fatteren  af  Bogen  var  blevet  dømt  for  disse  Æresfornær- 
melser, som  han  maatte  indrømme  var  aldeles  usande. 

Det  var  min  Hensigt  at  skrive  til  »Vendsyssel  Tidende« 
og  udtale  min  Beundring  over  Artiklerne,  men  jeg  bestemte 
mig  til  at  vente  og  se,  om  Pastor  Granild  vilde  være  i 
Stand  til  at  omtale  Mormonerne  paa  samme  ærlige  og  upar- 
tiske Maade.  I  saa  Tilfælde  vilde  han  vistnok  være  den 
første  danske  Præst  til  at  gøre  det.  Desværre  ser  jeg  af 
»Vendsyssel  Tidende«,  som  ankom  i  Dag  (30.  Juni),  at  saa 
vidt  strækker  hans  Upartiskhed  sig  ikke.  Ikke  alene  gen- 
tager han  de  gamle,  forlængst  tilbageviste  Usandheder,  men 
føjer  dertil  endda  nogle  nye.  Han  maa  have  øst  af  meget 
mudrede  Kilder. 

For  at  undgaa  Misforstaaelse  vil  jeg  straks  sige,  at  jeg 
ikke  er  Mormon,  aldrig  har  haft  noget  at  gøre  med  denne 
Kirke,  og  aldrig  har  været  til  nogen  Mormongudstjeneste. 
Men  jeg  har  baade  i  Danmark  og  Amerika  lært  Mormoner 
at  kende  som  sande  og  ærlige  Kristne,  hvis  daglige  Liv 
vidnede  om  deres  faste  og  sande  Tro.  Og  i  min  Stilling 
som  Bibliotekar  ved  New  Yorks  store  offentlige  Bibliotek 
faldt  det  i  min  Lod  for  27  Aar  siden  at  katalogisere  og  ordne 
Verdens  største  og  mest  komplette  Samling  af  Skrifter  for 
og  imod  Mormonismen,  og  dette  Studium  gav  mig  en  Lej- 
lighed, som  kun  faa  Mennesker  har  haft,  til  at  sætte  mig 
ind  i  alt,  hvad  der  vedrører  »Jesu  Kristi  Kirke  af  Sidste 
Dages  Hellige«. 

Paastanden  om,  at  »Mormons  Bog«  er  et  oplagt  Bedrageri, 
som  forlængst  er  afsløret«,  er  aldeles  usand  og  høres  nu  til 
Dags  kun  yderst  sjældent  i  Amerika.  Da  »Mormons  Bog« 
udkom  for  et  Hundrede  Aar  siden,  og  det  syntes  umuligt, 
at  den  kunde  være  fremkommet  paa  den  mirakuløse  Maade, 
som  den  unge  Landmand  Joseph  Smith  fortalte,  saa  fik 
nogle  af  hans  Modstandere  den  Idé,  at  det  var  en  Afskrift 
af  en  Bog  om  Amerikas  ældre  Historie,  som  Pastor  Salo- 
mon   Spaulding    havde    skrevet,    men    som    paa    Grund   af 

Præstens  Død  aldrig  var  udkommet  i  Trykken.  Denne  For- 
klaring syntes  saa  rimelig,  at  den  blev  almindelig  antaget, 
indtil  Pastor  Spauldings  Manuskript  for  mange  Aar  siden 
blev  fundet  i  Oberein  Theologiske  Universitets  Bibliotek, 
til  hvilket  Pastorinde  Spaulding  havde  foræret  det  kort  efter 
sin  Mands  Død,  og  uden  at  Drengen,  Joseph  Smith,  nogen- 
sinde har  set  Bogen.  En  Sammenligning  imellem  dette  Ma- 
nuskript og  »Mormons  Bog«  viser,  at  disse  to  Bøger  alde- 
les intet  har  tilfælles  med  Undtagelse  af,  at  de  begge  er 
Krøniker  om  Amerikas  Historie  i  ældgamle  Dage. 

Pastor  Granild  skriver  om  »Joseph  Smiths  helt  igennem 
liderlige  Person«.  Det  er  første  Gang  i  mit  Studium  af 
Mormonliteraturen,  at  jeg  har  set  denne  Beskyldning,  som 
er  absolut  usand.  Joseph  Smith  var  en  ung  Landmand, 
som  levede  et  smukt  og  moralsk  Liv  sammen  med  sin 
unge  Hustru  og  sin  Søn.  Han  blev  forfulgt  af  andre  Land- 
mænd, især  af  den  Grund,  at  han  vovede  at  prædike,  at 
Negerslaveriet  var  ukristeligt  —  og  hans  Naboer  var  alle 
Tilhængere  af  Slavesystemet. 

Pastor  Granild  skriver,  at  Joseph  Smith  blev  lynchet  for 
Horeri.  Ogsaa  denne  Beskyldning  er  en,  som  jeg  aldrig 
nogensinde  har  hørt  her  i  Amerika.  Den  er  bevislig  usand. 
Den  Beskyldning,  som  var  blevet  bragt  imod  Joseph  Smith, 
og  som  ledte  til,  at  han  frivilligt  fremstillede  sig  for  Retten, 
efter  at  Statens  Overhoved  havde  lovet  at  have  Soldater 
til  at  beskytte  ham  imod  Overlast,  var  ganske  simpelt  den, 
at  han  skulde  have  haft  noget  at  gøre  med,  at  en  Bande 
unge  Fyre  var  brudt  ind  i  et  Bogtrykkeri  og  havde  ødelagt, 
hvad  de  fandt  der,  fordi  Bogtrykkeren  havde  angrebet  Mor- 
monerne i  sit  Blad.  Der  er  aldeles  ingen  Grund  til  at  tro. 
at  Smith  havde  det  mindste  at  gøre  med  denne  Bøllestreg. 

Pastor  Granilds  Beskyldning,  at  Mormonernes  Missions- 
virksomhed  »i  Hovedsagen  er  en  Speculation  i  Kvinder«, 
er  for  modbydelig  og  usand  til  nærmere  at  imødegaas.  Det 
viser   kun   til   hvilke   Dybder,    Religionshad    og    Uvidenhed 

kan  lede  selv  et  saa  ærligt  og  oprigtigt  Menneske,  som  Pa- 
stor Granild  utvivlsomt  er.  Lad  mig  kun  sige,  at  Folketæl- 
linger viser,  at  Mormonkirkens  samlede  Medlemsantal  i 
Amerika  (625,000)  er  omtrent  ligelig  fordelt  mellem  Mænd 
og  Kvinder.  Lad  mig  ogsaa  gøre  ham  opmærksom  paa,  at 
Flerkoneri  er  forbudt  baade  i  de  Forenede  Staters  Love  og 
i  Mormonkirkens  Love,  samt  at  de  Forenede  Staters 
Emigrationslov  aldeles  udelukker  enhver  Emigrant,  som 
tror  paa  Flerkoneri. 

Naar  Pastor  Granild  skriver,  at  Mormonmissionærerne 
bør  udvises  fra  Danmark  (hvor  de  fleste  af  dem  er  født), 
fordi  de  er  farlige  for  Sædeligheden,  og  naar  man  kalder 
deres  Missions  virksomhed  »Agentur  for  usædelige  Lærdom- 
me«, saa  viser  han  atter  blot  sin  utrolige  Uvidenhed  an- 
gaaende  den  Kristentro,  i  hvilken  saa  mange  Tusinde  af 
hans  egne  Landsmænd  har  fundet  Gud.  Saavidt  jeg  kan 
regne  ud,  er  der  i  Amerika  omkring  30,000  Danske,  som 
er  Medlemmer  af  og  betaler  Tiende  til  Jesu  Kristi  Kirke 
af  Sidste  Dages  Hellige  (populært  kaldet  Mormonkirken). 
Dette  er  et  større  Antal  Kirkemedlemmer  end  de  danske 
lutherske  Kirker  i  Amerika  kan  fremvise. 

Mit  Studium  af  de  mange  Hundrede  Bøger  for  og  imod 
Mormonismen  var  uhyre  interessant.  Det  viste  tydeligt, 
hvorledes  to  Mennesker  kan  se  aldeles  det  samme,  og  dog 
komme  til  aldeles  modsatte  Meninger.  De  Bøger,  som  var 
skrevet  af  Ikke-Mormoner,  som  for  kortere  eller  længere 
Tid  havde  besøgt  Utah,  og  som  uden  Tvivl  ærligt  nok  be- 
skrev, hvad  de  havde  set,  kunde  inddeles  i  to  Grupper. 
Den  ene  sagde,  at  Utah  simpelthen  er  Satans  Rige  her  paa 
Jord,  og  at  man  intet  Steds  udenfor  selve  Helvede  kunde 
se  saa  megen  Synd  og  Daarlighed.  Og  lige  saa  mange  og 
lige  saa  ærlige  Besøgende  og  Rejsende  skrev,  at  intet  Sted 
i  Verden  havde  de  fundet  et  saadant  Himmel-paa-Jord,  og 
at  intet  Steds  ellers  kunde  man  finde  et  saa  gudhengivent 
Folk,   der   nærmest  var   at   betragte   som    Engle.   Jeg  fandt 

ikke  en  eneste  Bog,  som  beskrev  Mormonerne  som  de  uden 
Tvivl  er:  en  Flok  skikkelige,  troende  Mennesker,  for  en  stor 
Del  Efterkommere  af  amerikanske,  engelske  og  skandina- 
viske Bønder,  som  søger  efter  fattig  Evne  at  leve  et  helligt 
Liv,  men  som  naturligvis  undertiden  kan  snuble  lidt  paa 
den  knudrede  Vej  imod   Himlen. 

Viggo  C.  Eberlin, 

Hr.  Viggo  Conradt  Eberlin  blev  født  i  Randers  i  1868 
som  Søn  af  nu  afdøde  Byfoged  Adolf  Conradt-Eberlin  i 
Thisted.  Han  rejste  til  Amerika  i  1890,  var  for  en  halv 
Snes  Aar  siden  Officer  i  Frelsens  Hær  i  New  York,  blev 
saa  ansat  som  Bibliotekar  ved  det  Offentlige  Bibliotek  i 
New  York,  i  hvilken  Stilling  han  forblev,  indtil  han  under 
Krigen  af  den  amerikanske  Regering  blev  kaldet  til  at  lede 
Regeringens  danske  Pressebureau,  det  nuværende  Foreign 
Language  Information  Service.  I  denne  Stilling  har  han  i 
sit  danske  Oplysningskontor  givet  Vejledning  og  Bistand 
til  Tusinder  af  indvandrede  Danske.  Han  har  ligeledes 
hjulpet  mange  Hundrede  Forældre  i  Danmark  til  atter  at 
komme  i  Forbindelse  med  deres  forsvundne  Børn  i  Ame- 
rika, af  hvilke  han  til  Dato  har  eftersøgt  over  1500.  Som 
Belønning  for  hans  Arbejde  for  sine  udvandrede  Lands- 
mænd blev  han  i  1925  af  den  danske  Konge  udnævnt  til 
Ridder  af  Dannebrog.  Han  er  Leder  af  den  danske  Hjælpe- 
forening i  New  York,  har  i  15  Aar  været  Sekretær  for  det 
danske  Brodersamfund,  og  er  i  Øjeblikket  Medlem  af  Ko- 
mitéen for  Bygning  af  en  Tilbygning  til  den  dansk-luther- 
ske Kirke  i  New  York. 


Derfor  ser  til,  o  I,  der  indgaar  i  Guds  Tjeneste,  at  I  tjene 
ham  af  eders  ganske  Hjerte,  Sjæl,  Sind  og  Styrke,  at  I  kunne 
staa  ulastelig  for  Gud  paa  den  yderste  Dag.  (Pg.  Bog  4:  2.) 

ET   PERSONLIGT   VIDNESBYRD   OM  JESU 
KRISTI  GUDDOMMELIGHED. 

Af  Martha  E.  Fuller,  Phoenix,  Arizona. 
(»Improvement  Era«.) 

Den  største  Glæde,  der  kan  komme  til  Menneskehjertet,  er 
den  Aand,  der  ledsager  Vidnesbyrdet  om  Jesu  Guddomme- 
lighed og  Verdens  Frelser,  som  er  Verdens  Lys,  og  ved  hvem 
og  gennem  hvem  vi  alene  kan  naa  frem  til  evigt  Liv.  Store 
Mænd  og  store  Kvinder,  som  har  levet  igennem  den  kristne 
Tid,  har  haft  denne  Erkendelse.  Ved  en  vis  Lejlighed,  da 
Digteren  Tennyson  spadserede  i  sin  Have  med  en  Ven,  blev 
han  gjort  følgende  Spørgsmaal:  »Hvilken  Indflydelse  —  om 
nogen  —  har  Jesus  Kristus  haft  paa  vort  Liv?«  Den  store  Dig- 
ter plukkede  en  nydelig  Rose  og  gav  følgende  Svar:  »Min  Ven, 
alt  hvad  Sollyset  er  for  denne  smukke  Blomst,  er  Jesus  Kri- 
stus, Verdens  Frelser,  for  mit  Liv.« 

Vi  unge  Folk  i  Kirken  anerkender  dette  og  ser  med  Sorg 
og  Forskrækkelse  paa  de  Angreb,  der  nu  gøres  af  de  Anti- 
Kristne.  Hvad  angaar  vi  unge  Mænd  og  unge  Kvinder  i  Kir- 
ken, da  staar  vi  ved  vore  Fædres  Tro  og  tilkendegiver  for 
hele  Verden  i  Dag,  at  Gud  lever,  og  at  Jesus  er  Kristus. 

I  denne  Tid,  da  den  guddommelige  Karakter  og  Mission  af 
Verdens  Frelser  er  omdisputeret  endog  blandt  mange  er- 
klærede Kristne,  er  der  Aarsag  til  at  glædes  over,  at  der  endnu 
findes  Tro  paa  Jorden,  Tro  paa  Jesus  Kristus,  som  Guds  Son, 
den  salvede  og  forud  ordinerede  Budbærer;  om  ham,  som  saa- 
ledes  elskede  Verden,  at  han  gav  sin  Son,  den  Enbaarne,  for 
at  hver  den,  som  tror  paa  ham,  ikke  skal  fortabes,  men  have 
et  evigt  Liv. 

Iblandt  disse,  der  holder  fast  ved  denne  Bekendelse,  er  de 
Sidste  Dages  Hellige,  og  vi  bekendtgør  til  hele  Verden,  at  vi 
staar  for  et  personligt  Vidnesbyrd  om  Jesu  Kristi  Guddomme- 
lighed. Et  saadant  Vidnesbyrd  kan  kun  komme  paa  én  Maade, 
nemlig  ved  Gud,  ikke  ved  Mennesker.  Bøger  kan  ikke  give 

det.  Skoler  kan  ikke  meddele  det.  Ingen  menneskelig  Magt 
kan  give  det.  Dersom  det  kommer,  da  kommer  det  som  en 
Gave  fra  Gud,  formedelst  direkte  eller  indirekte  Aabenbaring 
fra  det  Høje.  Jesus  sagde  til  Apostelen  Peter:  »Hvem  siger  I, 
at  jeg  er?«  Peter  svarede:  »Du  er  Jesus  Kristus  den  levende 
Guds  Søn.«  Jesus  sagde:  »Salig  er  du  Simon  Jonas's  Søn,  thi 
Kød  og  Blod  har  ikke  aabenbaret  dig  det,  men  min  Fader, 
som  er  i  Himlene.« 

Saaledes  var  Grundlaget  for  Peters  Vidnesbyrd,  og  saadan 
er  Grundlaget  for  ethvert  reelt  Vidnesbyrd,  de  hviler  alle  paa 
den  samme  Grundvold.  Vidnesbyrd  mener  Bevis,  og  et  Vid- 
nesbyrd om  Evangeliet  maa  bestaa  i  Kundskab  om  dets  for- 
skellige Frugter,  saasom  Drømme,  Syner,  Profetier,  Tunge- 
maal,  Udlæggelse  af  Tungemaal  og  Helbredelse  samt  andre 
Tilkendegivelser  af  Guds  Aand. 

Det  største  og  mest  overbevisende  af  alle  Vidnesbyrd  er 
Sjælens  Oplysning  ved  den  Helligaands  Kraft.  Trøsteren,  hvil- 
ken Frelseren  lovede  sine  Disciple  skulde  forblive  hos  dem 
efter  hans  Bortgang,  for  at  bringe  de  forbigangne  Ting  til  de- 
res Erindring  og  minde  dem  om  det,  der  skulde  komme. 

Ved  denne  Aand  og  ved  den  alene  kan  Menneskene  kende 
Gud  og  Jesus  Kristus,  som  han  har  sendt  —  at  kende  ham 
og  virke  i  Harmoni  med  denne  Kundskab,  er  at  have  Hold 
paa  det  evige  Liv.  Intet  større  kan  komme  til  Mennesket, 
medens  det  er  i  Kødet,  end  Kundskaben  om,  hvorledes  det 
kan  sikre  sig  den  største  af  alle  himmelske  Gaver. 

Dette  at  kende  Gud  er,  at  Mennesket  maa  kende  sig  selv, 
maa  vide,  hvorfra  han  kom,  hvorfor  han  er  her,  hvad  der 
forventes  af  ham,  af  den,  som  sendte  ham  her,  hvorhen  han 
gaar,  naar  han  forlader  denne  dødelige  Tilværelse  og,  hvad 
der  venter  ham  i  det  store  herefter.  Den  Helligaand  er  Kil- 
den, fra  hvilken  denne  Kundskab  flyder,  den  er  det  mest 
dyrebare,  Mennesket  kan  besidde;  thi  derfra  kommer  Vidnes- 
byrdet, at  Jesus  Kristus  var  og  er  guddommelig. 

Saadant  et  Vidnesbyrd  besad  de  gamle  Profeter  og  Patri- 

arker.  De  var  ikke  foruden  Evangeliet  og  dets  herlige  Gaver. 
Den  Helligaand  viste  sig  ikke  for  første  Gang  paa  Jorden  i 
Jesu  og  Apostlenes  Dage.  Menneskene  havde  set  Gud  for  den 
Tid  og  havde  nydt  den  behagelige  Indflydelse  og  Magt  af 
hans  Aand.  Evangeliet  var  udtænkt  i  Himmelen,  før  denne 
Jord  var  organiseret,  og  det  har  været  iblandt  Menneskene  i 
de  forskellige  Husholdninger,  længe  før  det  blev  forkyndt  af 
Apostlene  i  Midten  af  Tiden. 

»Jeg  ved,  at  min  Frelser  lever«.  Det  Skrig,  der  kom  fra 
Dybet  af  Jobs  i  Lidelser  haardt  prøvet  og  alligevel  taalmodige 
Sja>l,  har  givet  Genklang  i  Hjertet  af  de  mange  trofaste,  hvis 
himmelsk  inspirerende  Vidnesbyrd  har  ringet  ned  gennem 
Tiderne  fra  Adams  Dage  til  Joseph  Smiths  Dage  og  indtil 
den  nærværende  Dag.  De  hellige  Skrifter  er  fyldt  med  Vid- 
nesbyrd om  Kristi  Guddommelighed,  bekræftet  med  Mirakler 
og  Vidundere  i  Mangfoldighed. 

Lad  os  antage,  at  Kristus  ingen  Mirakler  gjorde  —  antag, 
at  han  ikke  vandrede  paa  Søen,  ikke  helbredte  de  syge,  ikke 
udkastede  Djævle,  ikke  gav  de  blinde  deres  Syn,  ikke  for- 
aarsagede  at  de  lamme  gik,  eller  ikke  gjorde  nogen  af  de 
Ting,  som  Menneskene  anser  for  overnaturlige,  da  var  der 
alligevel  noget  omkring  ham,  som  bar  et  ubestrideligt  Vid- 
nesbyrd om  hans  Guddommelighed. 

Hvad  kunde  være  mere  guddommeligt  i  ens  Liv  end  dette, 
at  lære  Menneskene  at  tilgive  deres  Fjender,  bede  for  disse, 
der  forfølger  dem,  og  gøre  mod  andre,  som  de  vil,  at  disse 
skal  gøre  mod  dem.  Da  han  led  paa  Korset,  satte  han  da  ikke 
et  Eksempel  ved  at  bede  for  sine  Mordere.  »Fader,  forlad  dem, 
thi  de  ved  ikke,  hvad  de  gør.« 

Hvad  kunde  være  mere  guddommeligt  end  dette.  Hvem,  uden 
en  Gud,  kunde  bede  en  saadan  Bøn  paa  et  saadant  Tidspunkt? 
»Større  Kærlighed  kan  ingen  Mand  have  end  denne  at  ned- 
lægge sit  Liv  for  sine  Venner.«  Men  her  var  én,  der  kunde 
nedlægge  sit  Liv  for  sine  Fjender  saavel  som  for  sine  Venner. 
Intet   almindeligt   Menneske   kunde   gøre   dette.   Det   maatte 

være  en  Gud,  der  kunde  dø  for  alle  Mennesker,  Ven  saavel 
som  Uven.  Dette  alene  sætter  det  guddommelige  Stempel  paa 
Jesu  Kristi  Karakter  og  Mission. 


DEN  DANSKE  MISSION. 

Som  de  fleste  af  Kirkens  Medlemmer  bekendt  agter  Kir- 
ken at  sælge  Missionsbygningen  i  Korsgade  og  lade  opføre 
et  Kapel  og  Missionshjem  paa  et  mere  passende  Sted  i  Byen. 
I  denne  Anledning  forventes  Præsident  J.  E.  Talmage  at 
komme  til  København  først  i  August  for  at  træffe  Bestem- 
melse om  Pladsen,  hvor  Bygningen  skal  opføres. 


TIL  DE  HELLIGE  I  DEN  NORSKE  MISJON. 

Da  jeg  nu  er  avløst  som  præsident  over  den  norske 
misjon,  med  tilladelse  til  at  reise  hjem  til  mine  kjære, 
føler  jeg  til  herved  at  takke  de  hellige,  som  har  staaet  mig 
bi,  og  som  med  et  glad  hjerte,  og  efter  bedste  evne,  har 
levet  deres  religion  og  ved  deres  gjerninger  bevidst,  at  de 
ikke  bare  i  tomme  ord,  men  i  praksis,  har  vist  deres  hen- 
givenhet  til  evangeliet,  og  maa  Herren  rikelig  velsigne  eder 
alle.  O,  blot  enhver  Siste  Dages  Hellig  ville  forstaa  nød- 
vendigheten  av  at  benytte  sine  gaver  og  talenter  for  Her- 
rens verks  forfremmelse,  saa  vi  alle,  naar  Herren  engang 
vil  fordre  regnskab  for  vort  liv  hernede,  kan  gi  ham  det 
fordoblede  antal  talenter  tilbake,  og  ikke  som  Frelseren 
siger  i  sin  lignelse,  være  som  den  der  begravet  sit  talent 
i  jorden.  Hvor  skuffet  ville  vi  ikke  da  bli,  om  dette  ville 
hænde  nogen  av  os. 

Det  har  været  min  opgave,  siden  jeg  kom  hit  denne 
gang,  at  søke  op  de  »bortkomne  faar  av  flokken.«  Under- 
tiden kommer  nogen  lidt  langt  bort  saa  de  har  vanskelig 
for  at  finde  tilbake  igjen,  og  derfor  er  Herrens  tjenere  ut- 
sendte,  for  at  »samle  hans  faar,«  og  hvor  stor  er  ikke  glæ- 

den,  naar  nogen  av  de  »tapte«  blir  gjenfunden.  Jeg  er  æld- 
sterne  taknemmelig  som  har  strævet  av  al  makt  for  at  ut- 
føre  dette  store  arbeide,  og  til  alle  forstandere  for  de  for- 
skjellige  grener,  vore  lokale  brødre,  der  tar  saa  stor  inter- 
esse i  evangeliets  tjeneste.  O  brødre,  maatte  eders  lys  skinne 
saa  at  verden  kan  se  hvem  vi  er. 

Maa  Herren  velsigne  bestyrelsene  for  de  forskjellige  søn- 
dagskoler, ungdomsforeninger  og  de  kvindelige  hjælpefor- 
eninger, at  de  alle  maa  være  istand  til  at  fortsætte  med 
dette  gode  arbeide,  og  maa  interessen  for  kundskab  om 
evangeliet  tilta  blandt  alle  de  hellige.  De  kvindelige  hjælpe- 
foreninger utfører  et  storartet  arbeide  blandt  de  fattige  og 
trængende.  Vi  vet  at  »den  som  gir  til  de  fattige,  laaner 
Herren,  og  han  vil  betale  tilbake  med  renter.« 

Søskende,  lat  os  leve  evangeliet,  og  vore  vidnesbyrd  vil 
tilta  i  styrke  for  hver  dag.  Ingen  kan  ha  et  større  privile- 
gium end  at  arbeide  for  Herrens  verk,  og  enhvers  stilling 
er  paakrævet,  thi  dørvokterens  arbeide  er  nødvendig,  saavel 
som  den  der  præsiderer  i  forsamlingene.  Vi  alle  kan  utføre 
noget,  og  maa  vi  være  istand  til  at  forstaa  vort  ansvar  som 
medlemmer  av  Jesu  Kristi  Kirke,  og  være  taknemmelige 
til  Herren  for  de  mange  store  velsignelser  vi  nyter,  og  som 
den  øvrige  kristne  verden  ikke  kjender  noget  til. 

Det  er  nu  fjerde  gang  jeg  siger  farvel  til  søskende  og 
venner  her  i  norden,  og  det  er  med  ømme  følelser  jeg  siger 
eder  farvel  dennegang,  det  er  maaske  den  siste,  og  vi  vet 
ikke  om  vi  møtes  igjen  her  i  dette  liv,  men  om  vi  kan 
holde  trofast  ut,  vet  jeg  vi  vil  alle  møtes  paa  den  anden 
side,  hvor  vi  ikke  mere  skal  skilles. 

Jeg  er  meget  taknemmelig  til  Herren  for  de  mange  store 
privilegier,  jeg  har  hat  til  at  arbejde  i  hans  vingaard,  og 
at  han  sparte  mit  liv  under  den  vanskelige  sygdom  jeg 
led  under  ivinter,  thi  uten  Herrens  hjælp,  formedelst  de 
helliges  bønner  og  ældsternes  salvelse  og  bøn,  vet  jeg,  at 
jeg   ikke   kunne   ha   overkommet   denne   store  og   farefulde 

sygdom.  Herren  er  likesaa  mæktig  idag,  som  han  alle  tider 
har  været  til  al  beskytte  sine  tjenere. 

Saa  farvel  og  tak  for  alt  godt  I  har  bevidst  mot  mig, 
og  maa  Herren  velsigne  eder  alle,  og  maa  hans  verk  endnu 
ha  fremgang  i  disse  lande  i  nord. 

Eders  hengivne  broder 

M.  Christophersen. 


GRENSKONFERANCE  I  NARVIK. 

Missionspresident  Anderson  fra  Oslo  og  Distriktspresident 
Eriksen  fra  Trondhjem  besøkte  Narvik  i  dagene  23.  Juni 
—  1.  Juli.  Presidenterne  hadde  en  ypperlig  reise  nordover 
langs  den  intresante  norske  Skjærgaard  og  nød  det  uforglem- 
melige syn  at  se  midnatsolen. 

I  anledning  af  deres  besøk  blev  der  avholdt  flere  møter. 
Saaledes  offentlig  møte  Fredag  aften  den  24.  Juni  og  præ- 
stedomsmøte  Lørdag  aften. 

Søndag  fm.  Kl.  11  holdtes  Grensmøte  i  hvilket  de  besø- 
kende  brødre  talte  meget  opmuntrende  og  belærende  til  de 
fremmede  hellige. 

Søndag  aften  Kl.  8  var  der  arrangeret  mindesmøte  i  an- 
ledning af  profeten  Joseph  og  hans  broder  Hyrum  Smiths 
martyrdød. 

Mange  fremmede  bivaanede  dette  møte  og  lyttede  intre- 
sant  til  Missionspræsidentens  fremstilling  af  Joseph  Smiths 
mission. 

Mandag  morgen  afrejste  president  Anderson  og  samme 
aften  talte  president  Eriksen  til  en  forsamling  af  søskende 
og  fremmede. 

Torsdag  1.  Juli  holdtes  afskedsmøte  for  president  Erik- 
sen, i  hvilket  han  holdt  en  kraftig  prediken  om  Mormo- 
nismens grundprincipper. 

Fredag  avreiste  president  Eriksen  og  hermed  avsluttedes 
dette  intresante  besøk,  som  har  bidrat  til  at  styrke  de  hel- 
liges tro  i  denne,  den  nordligste  Gren  i  verden. 

BESØGENDE  I  KØBENHAVN. 
Dr.  med.  Horace  Merrill  fra  Provo,  Utah,  samt  Hr.  og 
Fru  Eric  Ryberg  fra  Salt  Lake  City,  aflagde  en  Visit 
i  Korsgade  11  Søndag  Form,  den  10.  Juli.  De  kom  tilbage 
til  Aftenmødet  i  hvilket  de  alle  talte.  De  to  Herrer  var 
Delegeret  til  Rotarians  internationale  Møde  i  Ostende,  Bel- 
gien og  besøgte  samtidig  andre  større  Byer  i  Europa. 

Præsiderende  Ældste  Carl  Andersen  og  Hustru  fra  Rønne, 
Bornholm  var  her  i  Byen  Søndag  den  10.  Juli  og  overvæ- 
rede Mødet  i  Korsgade  om  Aftenen. 

Præsident  over  den  Tysk-Østrigske  Mission,  Hyrum  W. 
Valentine  og  Hustru  ankom  hertil  den  22.  Juli  fra  Born- 
holm og  opholdt  sig  her  faa  Dage.  Vi  havde  den  Fornøj- 
else, at  de  overværede  Mødet  Søndag  Aften  den  24.  Juli, 
hvor  de  talte  opmuntrende  Ord  til  de  Forsamlede. 

Grensforstander  Ole  Andersen  fra  Bergen,  hans  nylig  an- 
komne Hustru  fra  Pleasant  Grove,  Ut.  og  deres  Datter  Fru 
Van  Cott,  Salt  Lake  City,  besøgte  København  Søndag  den 
24  Juli  og  de  følgende  Dage  derefter.  Søster  Andersen  er 
kaldet  som  Missionær  i  Norge. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  224.) 
KIRKENS  PRÆSTEDØMME. 
Kirkens  Præstedømme  er  højst  forskellig  fra  det  Præste- 
skab,   der   findes    i    saadanne    Kirkesamfund,    som    blot    er 
sammensat  af  Brudstykker  af  den  fuldstændige  Sandhed. 

Præstedømmet  defineret.  Kirken  bestaar  af  intelligente  Væ- 
sener, der  bestræber  sig  for  at  skride  fremad  mod  evig  Ud- 
vikling. De  har  alle  antaget  Guds  Plan,  der  fører  til  Salig- 
gørelse. Det  er  Guds  Kirke.  Gud,  der  styrer  Begivenhedernes 

Gang  for  Menneskenes  Børn,  vaager  ogsaa  over  Kirken.  Ali- 
gevel  om  end  Gnd  er  den  styrende,  ledende  Intelligens,  er 
han  dog  ikke  personlig  til  Stede  blandt  sine  Børn  paa  Jorden, 
ejheller  beskikker  han  andre  højere  Væsener  til  at  komme 
herned  for  at  varetage  Menneskenes  Gerning  i  det  hele  taget; 
nej.  saadant  noget  vilde  være  stridende  mod  den  Lov,  der 
bestemmer,  at  Mennesket  her  i  Jordelivet,  formedelst  dets 
egen  Handlefrihed  og  Selvanstrængelse,  maa  arbejde  sig  fremad 
og  opad.  Men  for  at  Jordelivets  Arbejde  skal  kunne  udføres 
retmæssigt,  har  Gud  anbetroet  fornøden  Autoritet  til  Men- 
nesker i  Kødet,  nemlig  til  Præstedømmet,  der  simpelthen 
er  en  Fællesbetegnelse  for  denne  Myndighed.  Præstedømmet 
som  et  Hele  bestaar  af  Medlemmer,  der  har  modtaget  gud- 
dommelig Myndighed,  og  som  derfor  har  Rettighed  til  at 
handle  i  Guds  Sted  paa  Jorden  med  Hensyn  til,  hvad  der 
angaar  Kirkens  som  ens  egne  Anliggender.  Uden  Myndighed 
fra  Gnd  kan  der  ikke  være  Tale  om  Præstedømme. 

Præstedømmets  Afdelinger.  I  Kirken  er  der  meget  Arbejde, 
der  maa  udføres;  og  dette  Arbejde  er  vidt  forskellig  i  dets 
Enkeltheder;  thi  Livet  er  en  indviklet  Tilværelse.  Følgelig 
er  der  mange  forskellige  Virksomheder,  der  maa  sættes  i 
Gang  og  holdes  Opsyn  med  af  Præstedømmet.  For  at  man 
skal  være  i  Stand  til  paa  den  heldigste  Maade  at  udføre 
noget,  maa  Arbejdet  helst  fordeles  paa  mange  —  en  Ejen- 
dommelighed for  al  Beskæftigelse,  der  følger  en  bestemt 
Orden. 

Præstedømmet  er  inddelt  i  to  Afdelinger,  der  benævnes 
henholdsvis  det  aaronske  og  det  melkisedekske  Præste- 
dømme; og  ethvert  af  dem  har  en  særegen  Myndighed  og 
sit  specielle  Hverv  at  varetage.  Begge  disse  Hovedafdelinger 
er  atter  inddelte  i  Underafdelinger.  Disse  Afdelinger  og  Un- 
derafdelinger er  nødvendige  for  en  fuldstændig  Udøvelse  af 
Præstedømmets  Gerning  i  Kirken. 

Den  store  Afdeling  af  Præstedømmet,  der  kaldes  det 
aaronske   Præstedømme,    har  faaet   dette   Navn   efter   Mose 

Broder,  Aaron,  som  var  en  berømt  Leder  i  denne  Præste- 
dømmets Afdeling.  Det  Aaronske  er  et  mindre  Præstedømme, 
i  Virkeligheden  kun  et  Tillæg  til  det  højere,  eller  melkise- 
dekske  Præstedømme.  Det  Aaronske  Præstedømme  er  i  Sær- 
deleshed anbetroet  det  Hverv  at  forvalte  Kirkens  timelige 
Anliggender;  men  det  er  ogsaa  i  Besiddelse  af  Myndighed 
til  at  prædike,  til  at  døbe,  samt  til  at  belære  Menneskene 
angaaende  Evangeliets  Principper. 

Det  melkisedekske  Præstedømme,  der  kaldes  saaledes  efter 
den  store  Højpræst,  Melkisedek,  er  den  højere  Afdeling  af 
Præstedømmet  og  indbefatter  det  aaronske  Præstedømme. 
Det  melkisedekske  Præstedømme  er  i  Besiddelse  af  alle  de 
Nøgler,  der  henhører  til  aandelig  Myndighed;  og  under  en 
passende  Ledelse  har  det,  som  et  Hele  betragtet,  Rettighed 
til  at  forvalte  alle  Kirkens  Anliggender.  Ved  Hjælp  af  disse 
Præstedømmets  Afdelinger  og  Underafdelinger  er  det  muligt 
paa  en  passende  og  tilbørlig  Maade  at  gruppere  Kirkens 
Medlemmer  og  deres  Pligter. 

Det  aaronske  Præstedømme.  De,  der  er  kaldet  til  det  aaron- 
ske Præstedømme,  tilhører  en  eller  anden  af  de  tre  op- 
stigende Grupper  i  samme,  nemlig:  Diakonerne,  Lærerne 
eller  Præsterne.  Biskoppen  præsiderer  over  Præsternes  Kvo- 
rum  og  er  saaledes  den  præsiderende  Autoritet  i  det  aaron- 
ske Præstedømme.  I  Tillæg  til  sin  egen  specielle  Myndighed 
kan  enhver  Gruppe  i  disse  Præstedømmets  Underafdelinger, 
naar  de  er  kaldet  dertil  af  den  retmæssige  Autoritet,  tillige 
udøve  den  Myndighed,  der  tilhører  den  næst  lavere  Gruppe. 

Medlemmerne  af  det  aaronske  Præstedømme  er  organise- 
ret i  Kvorum'er,  der  tæller  tolv  Diakoner,  lire  og  tyve  Lærere 
og  otte  og  fyrre  Præster.  Ethvert  Kvorum  har  som  Ledere 
en  Præsident  og  to  Raadgivere,  hvilke  for  Præsternes  Ved- 
kommende er  Biskoppen  og  hans  to  Raadgivere. 

Det  melkisedekske  Præstedømme.  Hvad  der  i  Særdeleshed 
udmærker  det  højere  eller  melkisedekske  Præstedømme  er 
aandelig  Myndighed,  Rettighed  til  at  præsidere  og  til  at  tage 

Del  i  hele  Præstedømmets  Embedsførelse  samt  i  Kirkens 
Gerning  i  det  Hele  taget.  I  denne  Hovedafdeling  af  Præste- 
dømmet er  der  ligeledes  adskillige  Underafdelinger;  men 
den  fundamentale  Myndighed  er  ens  for  alle,  idet  hver  Af- 
deling simpelthen  tilkendegiver  et  vist  Kald,  eller  en  sær- 
skilt Gruppe  i  dette  Præstedømme,  eller  i  denne  Hoved- 
afdeling. I  det  melkisedekske  Præstedømme  er  der  fem 
Hovedgrupper,  nemlig:  Ældsterne,  de  Halvfjerds,  Højpræ- 
sterne, Apostlene  og  Patriarkerne.  En  Ældste  kan,  naar 
han  først  er  bleven  retmæssig  kaldet  samt  modtaget  Beskik- 
kelse dertil,  og  uden  at  have  noget  yderligere  Præstedømme 
beseglet  paa  sig,  forrette  et  hvilket  som  helst  Embede  i 
denne  Hovedafdeling  af  Præstedømmet. 

Det  højere  eller  melkisedekske  Præstedømme  er  —  lig 
det  mindre,  eller  aaronske  Præstedømme  —  inddelt  i  min- 
dre Organisationer,  Kvorum'er,  saakaldt.  Af  disse  udgør  96 
Ældster,  tilligemed  en  Præsident  og  to  Raadgivere,  et  Kvo- 
rum.  70  af  de  Halvfjerds  med  syv  Præsidenter  udgør  lige- 
ledes et  Kvorum.  Hvad  Medlemstal  ahgaar,  har  Højpræster- 
nes Kvorum'er  ikke  nogen  fastsat  Grænse  med  Undtagelse 
af  administrative  Kvorum'er,  saasom  de  tolv  Apostle  og 
det  øverste  Præsidentskab.  (Fortsættes.) 

BETALER  ONDT  MED  GODT. 

Blev  du  haanet, 

blev  du  saaret 

af  en  anden  i  din  Færd, 

blev  du  miskendt 

og  foragtet, 

—  blev  der  tvivlet  om  dit  Værd  — 

husk.  at  kroget  Træ  skal  rettes 

for  at  blive  stærkt  og  rankt, 

og  al  Sværdet  ret  skal  hærdes 

for  at  blive  skarpt  og  blankt. 

Tag  det  hele 

som  en  Skole, 

der  skal  styrke  blot  dit  Mod, 

der  skal  lære 

dig  at  blive 

mere  brugbar,  mere  god. 

—  Der  kan  altid  drages  Lære 
af  de  ondes  slette  Færd, 

saa  man  selv  faar  Lyst  at  stræbe 
mod  at  blive  mere  værd. 

Blev  du  saaret, 

gav  det  Smerte? 

tab  ej  Modet,  rank  dig  blot; 

aldrig  nære 

onde  Tanker, 

bære  Nag  for  stort  og  smaat. 

Den,  der  hævner,  han  er  lille, 

derfor  skal  han  ynkes  blot, 

—  stor  er  den,  der  tier  stille, 
og  betaler  ondt  med  godt. 

Jørgi  Johansen. 

